kardosdrur/scandi-wiki huggingface dataset:
Torpedobaad Nr. 6

Torpedobaad Nr. 6 var den sjette danske torpedobåd. Den blev bygget i England (Thornycroft) og var større end de tidligere både og havde kraftigere torpedoer. Bar 1882-1912 navnet Sværdfisken, og hed derefter Torpedobaad Nr. 3, og fra 1916 Patruljebaad Nr. 1. Udgik i 1919.

Baggrund og design 
Efter leveringen af den franskbyggede Torpedobaad Nr. 5 vendte Marinen tilbage til Thornycroft i England som leverandør, og denne gange af en noget større båd. Den nye torpedobåd havde ligesom forgængeren to torpedoapparater i stævnen, og de var beregnet til 38 cm torpedoer i stedet for de hidtidige 35 cm torpedoer. Båden blev søsat i 1881 og ankom til Danmark i november samme år. Det skete på et tidspunkt, hvor Marinens byggeprogram var begrænset, og affødte følgende kommentar i Illustreret Tidende, der bragte en tegning af båden i sit nummer 1. januar 1882: "Tilvæksten i vort flådemateriel er efterhånden blevet så ringe, at selv erhvervelsen af en torpedobåd, altså et mindre fartøj, der kun kan anses som et hjælpevåben, vækker opmærksomhed. Men selv bortset herfra fortjener den sidste tilvækst i Flådens materiel for sin egen skyld, at man gør bekendtskab med den, da den hører ikke blot til det nyeste, men også til det bedste i sin slags." Artiklen beskrev herefter torpedobådens opgaver og dens tur over Nordsøen fra England under kommando af premierløjtnant F. Hammer. Den rosende omtale af skibet må ikke afskrives som national begejstring: Thornycrofts ingeniør John Donaldson holdt senere i 1882 et foredrag i British Association for the Advancement of Science, hvor han fremhævede torpedobåden som værftets hidtil største, og han mente også at den var den største af sin art overhovedet.

Tjeneste 
 1882: Fik 18. januar navnet Sværdfisken. I juli-august udrustet sammen med Hajen, Søulven og de tre torpedobåde af anden klasse, Nr. 1, 4 og 5.
 1883: I august-september udrustet sammen med Hajen, Søulven og Delfinen. De fire torpedobåde indgik 1.-16. september i årets eskadre.
 1885: I juli-august udrustet med Delfinen og Hvalrossen. Indgik i september i årets eskadre.
 1886: Deltog august-oktober i årets eskadre.
 1887: I april-maj øvelser ved Søminestationen. Deltog august-september i årets eskadre.
 1888: I august øvelsesskib for kadetter. I september-november forsøgsskib ved Søminestationen.
 1890, 1898 og 1901: Udrustet i august-september som en del af årets øvelseseskadre.
 1912: Omdøbt til Torpedobaad Nr. 3.
 1916: Omdøbt til Patruljebaad Nr. 1.
 1919: Udgået og ophugget.

Noter

Litteratur 
 Christiansen, Henrik, Orlogsflådens skibe gennem 500 år. Bind I-III. Statens Forsvarshistoriske Museum, 2010. .
 Degenkolv, H.: Oplysninger vedrørende den danske flaades skibe i sidste aarhundrede. Lehmann Stage, København, 1906.
 Garde, Hans & Bjerg, Hans Chr., Torpedobåde gennem 100 år, Marinehistorisk selskab 1979, 
 Kay Larsen, Vore orlogsskibe fra halvfemserne til nu, Nyt Nordisk Forlag, 1932.
 Steensen, R. Steen, Vore Torpedobaade gennem 75 aar, Marinehistorisk selskab, 1953.

Eksterne henvisninger 

Torpedobåde fra Danmark
Clayman

Clayman er et album fra det melodiske dødsmetal-band In Flames som blev udgivet i 2000 gennem Nuclear Blast. De fleste af sangteksterne handler om depression og personlige problemer. Clayman var den sidste In Flames-udgivelse der indeholdt bandets traditionelle melodiske dødsmetalstil. 
På det efterfølgende studiealbum Reroute to Remain havde bandet skiftet til en mere mainstreamfokuseret musikstil. Deres gamle musikstil kom først tilbage på deres album Come Clarity fra 2006 hvor de havde blandet deres gamle og nye musikstil sammen.

Numre 
 "Bullet Ride" – 4:42
 "Pinball Map" – 4:08
 "Only for the Weak" – 4:55
 "...As the Future Repeats Today" – 3:27
 "Square Nothing" – 3:57
 "Clayman" – 3:28
 "Satellites and Astronauts" – 5:00
 "Brush the Dust Away" – 3:17
 "Swim" – 3:14
 "Suburban Me" – 3:35
 "Another Day in Quicksand" – 3:56
 "Strong and Smart" (Bonusnummer No Fun at All cover) – 2:22*
 "World of Promises" (Bonusnummer Treat cover) – 3:49*

"Strong and Smart" findes kun på den asiatiske albumsudgave og 2005 deluxeversion.
"World of Promises" findes kun på 2005 deluxeversionen.

Musikere 
 Anders Fridén – Vokal
 Jesper Strömblad – Guitar
 Björn Gelotte – Guitar
 Peter Iwers – Bas
 Daniel Svensson – Trommer
 Chris Amott – Guitarsolo på "Suburban Me"

Henvisninger 
Clayman sangtekster 
Clayman info 

In Flames-album
Album fra 2000
Marcus Burghardt

Marcus Burghardt (født 30. juni 1983) er en tidligere tysk professionel cykelrytter.

Han blev professionel i 2005 efter en amatørkarriere i Wiesenhofs U-23 hold, hvor han vandt Bundesliga Gerlingen sammenlagt i 2004. Burghardt vandt ProTour-løbet Gent-Wevelgem i 2007 foran holdkammeraten Roger Hammond. Han har også hævet sig i løb som Dwars door Vlaanderen og etaper i Vuelta a España.

Burghardt har desuden æren af at have en af de mest underlige styrt i nyere tid; Under Tour de France 2007, løb en hund ind foran Burghardt, og Burghardt nåede delvist at få bremset op i tide. Men han kolliderede alligevel med hunden, hvilket resulterede i at forhjulet blev bøjet 90grader, tværs over på midten.

Eksterne links 

 Officielle hjemmeside

Mandlige cykelryttere fra Tyskland
Personer fra Sachsen
Den unge Werthers lidelser

Den unge Werthers lidelser er en tysk roman af  Johann Wolfgang von Goethe. Romanen var hans anden roman. Den udkom i 1774 og gjorde med ét Goethe berømt i hele Tyskland. Romanen var et af de bedste eksempler på  Sturm und Drang-bevægelsen.

Romanens forhistorie 

Goethe havde som juristpraktikant i 1772 lært Charlotte Buff at kende. Hun var gift, så et forhold mellem dem kunne ikke komme på tale. Romanen er især præget af denne ulykkelige kærlighedshistorie, og romanens Lotte anses for at være Charlotte Buff.

Goethe blev også inspireret til romanen af en juristkollegas selvmord på grund af ulykkelig kærlighed.

Romanens handling 

Romanen er en brevroman, der var en populær genre. Hovedpersonen, Werther, er en ung borgersøn, som flygter væk fra byen og ud på landet for at nyde naturen og realisere sig selv. På landet møder han den skønne Lotte, som han meget hurtigt bliver lidenskabeligt forelsket i. Mens Lottes forlovede, Albert, er bortrejst, udvikler de to et platonisk forhold.

Da Albert vender hjem ændres situationen markant. Albert presser Lotte til at forklare Werther, at de ikke kan ses længere. Werther kan ikke komme sig over den tabte kærlighed og begår selvmord.

Romanen som repræsentant for Sturm-und-Drang 
Romanen var Sturm und Drang-periodens nøgleroman. Historien om den unge hovedperson (protagonist), der følger sine følelser i et og alt, og som udelukkende lever efter egne regler og opfattelser, er essensen af Sturm und Drang.

Werther kan hverken klare andre mennesker eller deres følelser, endsige er han i stand til at leve livet med de skuffelser, hans følelser må støde ind i. Selvmordet er den eneste mulighed.

Betydning for den europæiske ungdom – Werther-feber 
Romanen havde stor betydning for den europæiske ungdom, og mange har med denne Werther-feber set historiens første ungdomsoprør. Gamle dogmer og især den rationelle tankegangs idealisering af fornuften midt i denne oplysningsperiode behagede ikke ungdommen, der i stedet kastede sig ud i det følsomme og lidenskabelige. En rigtig ung mand gik klædt som Werther i romanen: Ridestøvler, gule ridebukser og blå jakke.
Ungdommen ville ikke anerkende autoriteterne, og ville kun sig selv. Werther er netop en ekstrem egoist, der sætter sine egne behov over andres, og da hans behov ikke opfyldes, er døden den eneste udvej.

Romanen blev hårdt angrebet af kirken, der førte sager med påstand om, at mange selvmord blev udøvet pga. bogens hovedperson. Hvor mange og om der overhovedet fandt selvmord sted er tvivlsomt.
Bogen blev pga. kirkeligt pres forbudt mange steder, bl.a. i København.

En pudsig historie er, at Napoleon under sit felttog i Tyskland i 1808 mødte Goethe, og Napoleon viste sig som en stor kender af romanen og endda gjorde Goethe opmærksom på en tekstfejl. Måske selve titlen: Die Leiden des jungen Werthers. (Det sidste s er overflødigt/en fejl).

Litteratur fra Tyskland
1774
The Tokyo Showdown

The Tokyo Showdown er et 2001 livealbum fra det svenske melodiske dødsmetalband In Flames. Cirka seks måneder efter udgivelsen af Clayman tog bandet på tour i Japan hvor live albummet blev optaget ved deres show i Tokyo.

Numre 
 "Bullet Ride" – 4:41
 "Embody the Invisible" – 3:42
 "Jotun" – 3:33
 "Food for the Gods" – 4:24
 "Moonshield" – 4:25
 "Clayman" – 3:36
 "Swim" – 3:21
 "Behind Space" – 3:52
 "Only for the Weak" – 4:31
 "Gyroscope" – 3:25
 "Scorn" – 3:50
 "Ordinary Story" – 4:15
 "Pinball Map" – 4:33
 "Colony" – 4:47
 "Episode 666" – 3:37

Musikere 
 Anders Fridén – Vokal
 Jesper Strömblad – Guitar Björn Gelotte – Guitar Peter Iwers – Bas Daniel Svensson – Trommer''

Henvisninger 
The Tokyo Showdown album detaljer 
The Tokyo Showdown info 

In Flames-album
Livealbum fra 2001
Mercedes-Benz SLR McLaren

Mercedes-Benz SLR McLaren er en grand tourer bygget af Mercedes-Benz i samarbejde med McLaren Automotive. SLR står for "Sport, Leicht, Rennsport" (sport, lethed, racing). McLaren og Mercedes Benz har søgt inspiration fra Formel 1-teknologi. Hele chassiset er lavet af et monocoquestel af carbonfiber, som er 3 gange dyrere end stål, men vejer 10 gange mindre. McLaren valgte Mercedes' 5,4 L V8 motor og modificerede den yderligere. Motoren yder 626 Hestekræfter, og bilen går fra 0-100 km/t på 3,8 sek. Den har en topfart på 338 km/t og er vurderet til at koste 10.000.000 kr. i Danmark (vejl. pris).

Eksterne henvisninger 

Biler introduceret i 2003
SLR McLaren
Cabrioleter
Feldschlösschen Getränke

Feldschlösschen Getränke er et schweizisk bryggeriselskab der bl.a. producerer øllene Feldschlösschen, Cardinal og Hürlimann. Dertil kommer produktionen af mineralvandene Arkina og Rhäzünser. 

Selskabet blev overtaget af Carlsberg i 2000 og er det største schweiziske bryggeriselskab. Det blev grundlagt i 1876 under navnet Kollektivgesellschaft Wüthrich & Roniger Brauerei zum Feldschlösschen af Mathias Wüthrich og Theophil Roniger.

I de slotslignende fabriksbygninger i Rheinfelden, hvor selskabets hovedkvarter også ligger, brygges i dag hver tredje schweizisk fremstillet liter øl. Bryggeriet kan besøges af interesserede.

Bryggerier i Schweiz
Etableret i 1876
Datterselskaber til Carlsberg
Kim Kirchen

Kim Kirchen (født 3. juli 1978) er en luxembourgsk tidligere cykelrytter. Han har fået sit fornavn, fordi hans far i sine unge dage cyklede sammen med den danske rytter Kim Andersen.

Karriere 
Kirchen blev professionel i 2001. Han vandt blandt andet vundet Holland Rundt i 2002 og blev i 2004 i Niederanven luxembourgsk mester i landevejsløb. Samme år deltog han for første gang i Tour de France. Kirchen cyklede for det italienske hold Fassa Bortolo frem til det blev opløst i 2005 og gik derefter over til Team High Road.

I 2007 gjorde Kirchen store fremskridt og gik fra at være en vigtig hjælperytter til at være kaptajn i flere etapeløb i Pro Touren. I marts 2007 blev han nummer to i Tirreno-Adriatico, kun slået af Andreas Klöden med 4 sekunder, og i juni kom karrierens højdepunkt: Andenplads i Tour de Suisse. Selv om både Tirreno-Adriatico og Tour de Suisse er Pro Tour-løb, er sidstnævnte nok det mest prestigefyldte, fordi det er et meget hårdt løb med flere bjergetaper, og at det kommer et stykke inde i sæsonen, hvor mange ryttere er i form.

Tour de France 2007 
Kirchen var blandt T-Mobile Teams ni udvalgte til Tour de France 2007, og det var ventet, at han ville blive en af Michael Rogers' vigtigste hjælperyttere i bjergene, men da Rogers måtte udgå på 2. bjergetape (8. etape), ændrede tingene sig. På den etape Rogers måtte udgå blev Kirchen hjælperytter for Linus Gerdemann, som da førte sammenlagt, men allerede på næste etape blev det klart, at Kirchen var bedre end Gerdemann, og han overtog derfor kaptajnrollen. Det, at Team Astana måtte trække sig og Rabobank suspenderede Michael Rasmussen, bidrog til, at Kirchen røg op sammenlagt, men det vigtigste enkeltbidrag kom han med selv, da han på den 15. etape cyklede ind på en andenplads og tog over 5 min. på de andre i toppen af ranglisten. Denne etape blev vundet af Alexander Vinokourov, som senere blev taget for doping, så Kirchen blev tilkendt sejren, efter at også Vinokourovs b-prøve var positiv.

På den 16. etape (den sidste bjergetape), havde Kirchen svært ved at følge med de andre klassementryttere, og det så ud til at han ville falde mange placeringer tilbage. Imidlertid fik han god hjælp af Linus Gerdemann op ad de første bjerge, og op ad Tourens sidste bjerg klarede han at finde sit eget tempo frem for at hænge med de andre, noget som begrænsede tidstabet. Den solide indsats gjorde at han kun tabte en placering på denne etape, selv om han måtte slippe hovedfeltet op ad alle bjergene.

På den sidste enkeltstart (19. etape) blev han truet af [[Jaroslav Popovytj, men han klarede at holde sig under med 12 sekunder sammenlagt og endte på 7. pladsen, noget som definitivt er karrierehøjdepunktet til dato for luxemburgeren. I et interview med T-Mobile Teams officielle hjemmeside gav han udtryk for, at han syntes placeringen var fortjent, og at han og holdet havde arbejdet meget hårdt for den.

Eksterne henvisninger 

Mandlige cykelryttere fra Luxembourg
Personer fra Luxembourg (by)
Aladdin (Disney-figur)

Aladdin er en fiktiv karakter der første gang optrådte i Disneys teatralske animerede film Aladdin, og efterfølgeren Jafar vender tilbage (1994) og Aladdin og de fyrretyve røvere (1996), og den animerede tv-serie, Aladdin, der foregår mellem de 2 efterfølgere. Han er baseret på Aladdin fra tusind og en nats eventyr. Han er på engelsk stemmelagt af Scott Weinger og på dansk af skuespiller og sangeren Søren Launbjerg. Hans engelsk sangstemme er indtalt af Brad Kane.

Tidlige år 
Aladdin blev født 18 år før begivenhederne i filmen (Aladdin), og meget lidt om hans fortid er blevet afsløret. Aladdins far, Cassim, forlod familien kort efter sin søns fødsel. Aladdins mor døde da han var meget ung. Han tilegnede sig aldrig en rigtig uddannelse, men lærte meget fra hans tid som hjemløs på Agrabahs gader.

Da han var seksten, fulgte han en gruppe cirkusartister, der ledte efter en magtfuld diamant. De blev senere fanget af diamanten, og Aladdin samt et andet medlem af troppen, en abe ved navn Abu, var de eneste, der overlevede katastrofen. De blev efter ulykken livslange venner.

Aladdin

På flugt fra Palads vagterne 
Siden han var lille, var 18-årige Aladdin på flugt fra sultanens vagter. Vagterne indsatte jagten efter drengen og hans abe-ven, Abu, efter han stjal et stykke brød.

Eksterne henvisninger 
 

Disney-figurer
Tegneseriefigurer
Pariserbøf

Pariserbøf er en bøf af hakket oksekød, lagt på et stykke hvidt brød og stegt i kort tid, med tilbehør efter egen smag som en rå æggeblomme, hakkede syltede rødbeder, hakkede rå løg, kapers, høvlet peberrod og syltet agurk. Pariserbøffen findes på næsten alle danske frokostrestauranter og er også en hverdagsspise, da den ikke er dyr at lave.

Se også 
 Bøf lindström
 Tatar

Kødretter
Mad fra Danmark
Smørrebrød
Reed Arvin

Reed Arvin, født i Kansas, amerikansk pladeproducent, keyboardist og forfatter, er i dag, 2007, bosiddende i Nashville, Tennessee, USA.

Arvin er bedst kendt for musikken han har produceret for den amerikanske sanger Rich Mullins, som døde i 1997.

Tidligt i 1980erne turnerede han med den amerikanske sangerinde Amy Lee Grant som keyboardist før han slog sig sammen med Mullins.

Arvins første roman som har titlen The Wind in the Wheat, blev udgivet i 1994.

Bibliografi 
Ingen af Arvins bøger er oversat til dansk i 2007.
 The Wind in the Wheat, 1994
 The Will, 2000
 The Last Goodbye, 2004
 Blood of Angels, 2005

Ekstern henvisning 
Reeds blog 

Romanforfattere fra USA
Keyboardspillere fra USA
Arvin (flertydig)

Arvin kan have flere betydninger:

 Arvin – mindre by i Californien, USA
 G.J. Arvin – rektor for Danmarks Lærerhøjskole 1939-1950
 Fredrick Newton Arvin (1900-1963) – amerikansk forfatter
 Reed Arvin – amerikansk pladeproducent og forfatter
Foldebro

En foldebro er en type bevægelig bro. 

Et eksempel på en folde bro er Hörnbrücke (Hoernbridge) i byen Kiel i Tyskland.

Man kan beskrive broen som en tre-delt klapbro som folder sig i form af bogstavet N.

Eksterne henvisninger 

Broer efter konstruktion
Dave Murray

David Michael Murray (født 23. december 1956 i Edmonton, London) er en engelsk guitarist og sangskriver der er bedst kendt for at være en af de oprindelige medlemmer af heavy metal-bandet Iron Maiden. Han kom ind i gruppen kun to måneder efter de blev dannet i 1975.

Eksterne henvisninger 

 
 

Heavy metal-musikere fra Storbritannien
Iron Maiden
Personer fra London
Lindånæsbroen

Lindånæsbroen (tysk Lindaunisbrücke) er en kombineret vej- og jernbaneklapbro ved Lindånæs og Stubbe, der forbinder halvøen Angel med Svans i det østlige Sydslesvig. I administrativ henseende forbinder broen kommunerne Borne (i Slesvig-Flensborg kreds) og Risby (i Rendsborg-Egernførde kreds) i den nordtyske delstat Slesvig-Holsten. Broen ejes af Deutsche Bahn, den er en af de fire overgangsmuligheder over Slien. Mod nord fortsætter broen et stykke som vej- og banedæmning gennem Lindå Nor.

Den nuværende stålbro blev indviet i juli 1927. Forgængeren var en svingbro fra 1881. Den nuværende cirka 120 meter lange stålkonstruktion hviler på fire store betonsøjler og består af kun et spor, og når toget skal over, må andre trafikanter vente. Klapbroen åbnes hver time for gennemsejling. 

I 1997 blev kædetrækket der hævede broklappen udskiftet med hydraulisk styring. Broen har været fredet siden 1997.

En ny tosporet bro med adskilt fodgænger- og cykelsti lidt øst for den gamle ventes færdig i 2023.

Ekstern henvisning

Noter 

Slien
Broer i Tyskland
Bygninger, konstruktioner og anlæg i Slesvig-Holsten
Vognmandsfirmaet Menneskelyd

Vognmandsfirmaet Menneskelyd er et uafhængigt pladeselskab, stiftet af den danske rapduo Hvid Sjokolade, der blev grundlagt i 2001 af Tommy Bredsted og Niels Henrik Gerts. De har indtil videre kun udgivet CD'er produceret af dem selv.

CD'er selskabet har udgivet 
 Munden fuld (2001)
 Mon ik'..! (2004)
 Så'n Er Vi (2007 – remasteret version)
 Levende poeters klub (2007 – remasteret version)

Danske virksomheder etableret i 2001
Pladeselskaber fra Danmark
Klapbro

En klapbro er en type bro med én eller to bevægelige modstående klapper, som kan åbnes for tværgående skibstrafik.

De fleste klapbroer har særlige signaler, der viser, om man må sejle igennem dem.

Der findes blandt andet følgende klapbroer i Danmark:

 Jernbanebroen over Limfjorden
 Aggersundbroen
 Limfjordsbroen
 Vilsundbroen
 Oddesundbroen
 Egernsundbroen
 Kronprins Frederiks Bro
 Knippelsbro
 Langebro
 Masnedsundbroen
 Guldborgbroen
 Frederik d. 9's Bro
 Hadsundbroen
 Kong Christian X's bro Als Sund
 Græshoppebroen/Karrebæksmindebroen
 Teglværksbroen
 Bryghusbroen
 Teglværksbroen
 Nyhavnsbroen
 Trangravsbroen
 Proviantbroen
 Halskovbroen, Korsør (særlig konstruktion, "Sherzerbro", vugger som en gyngestol)

Flerledsmekanismer
Brokonstruktioner
Hobrovejens Idræts Klub Aalborg

Hobrovejens Idræts Klub Aalborg er en volleyballklub i Aalborg.

Ekstern henvisning 
 Aalborg HIK Volleyball 

Volleyballklubber i Danmark
Sportsklubber i Aalborg
Hobrovejskvarteret
Jago (Aladdin)

Jago, hvis originale stemme er indtalt af stand-up kommiker og skuespiller Gilbert Gottfried, senere dubbet til dansk af skuespiller Torben Zeller, er en fiktiv figur i Disney-filmen Aladdin fra 1992. Han er en talende papegøje som ligner en Rød ara og agerer Jafars håndlanger. Jago skifter senere hen side i Jafar vender tilbage, i hvilken hans kamp med sin krafthungrene natur var en stor del af filmens plot; han forblev god i både filmen og tv-serien, men han var stadigvæk meget konspirerende, grådig og kujonagtig. Da Jago på original versionen hedder Iago er han højst sandsynligt opkaldt efter skurken Iago i stykket Othello skrevet af William Shakespeare.

Hans karakter er selvisk, uhøflig og utålelig, men han er for det meste harmløs og har et godt hjerte som han gemmer væk dybt, dybt indeni. Især i desperate øjeblikke i historien når hans venner er i fare og alt er tabt, vil han som sædvanlig som det første handle selvisk ved at vælge at redde sig selv (ofte sammen med en nyfunden skattekiste) imens han overlader sine venner til deres skæbne, men mens han flygter væk bliver han modstridig og uvægerlig, hans heroiske side dukker således frem og tvinger ham til at vende om, risikere sit liv, og miste sin nyfundne skattekiste, og redde sine venner, imens han hele tiden brokker sig over sin dumhed over sit valgt ved ikke kun at redde sig selv og skatten. Jago bliver også nemt frusteret, irriteret og nervøs, og han er ikke typen som åbent ville vise sine gode sider og benægter tit ros for sine gode gerninger. Hans bemærkninger er fornærmende, men dog alligevel morsomme og underholdende. De andre er ligeglade med hans fornærmelser og håndterer dem med lethed.

Eksterne henvisninger 

Disney-figurer
Eik

Eik eller EIK kan henvise til:
 Eik (navn) – et drengenavn.
 Eik Bank – en færøsk bank
 Esbjerg Ishockey Klub – amatørafdelingen bag ishockeyklubben EfB Ishockey.

Personer 
Personer med fornavnet Eik
 Eik Koch
 Eik Skaløe

Andet 
 Eiksundbroen – en bro i Ulstein kommune i Norge
 Eiksundsambandet – et tunnel- og broprojekt i Norge
 Eiksundtunnelen – en tunnel i Ulstein kommune i Norge

Se også 
Geografiske steder
 Eika – en norsk ø
 Nedre Eiker – en kommune i Buskerud fylke i Norge
 Øvre Eiker – en kommune i Buskerud fylke i Norge

Personer med fornavnet Eike eller Eiki
 Eike Immel
 Eiki Eiki
Wolof (sprog)

Wolof er et sprog, der tales af wolof-folket, som er bosiddende i Senegal, Gambia og Mauretanien.

Niger-Congo-sprog
Sprog i Senegal
Sprog i Gambia
Sprog i Mauretanien
Slaget ved Cambrai

Slaget ved Cambrai var et slag i 1. verdenskrig, som fandt sted fra den 20. november til den 3. december 1917. Ved dette slag blev kampvogne for første gang i verdenshistorien effektivt sat ind i krigsførelsen. Briterne ville med angrebet forsøge at se, hvordan det nye våben fungerede mod den stærkt beskyttede tyske forsvarslinje.
Efter briternes første succes havde tyskerne dog held til at iværksætte et modangreb, der genvandt meget af det tabte territorium. Den 7. december havde briterne måttet trække sig tilbage næsten til deres udgangsposition.
Slaget endte dermed uafgjort og kostede ca. 45.000 faldne på hver side.

Se også 
Oversigt over de vigtigste slag i 1. verdenskrig

Eksterne henvisninger 

Slag under 1. verdenskrig
Map of Science

Map of Science er et forsøg at kortlægge relationerne og diversiteten mellem forskellige naturvidenskabelige discipliner.

Et forskerhold har forsøgt at kortlægge sammenhængen mellem de videnskabelige discipliner. Det er gjort ved at sortere 800.000 artikler ud i 776 forskellige knudepunkter kaldet for paradigmer. Et knudepunkt er et videnskabeligt emne som f.eks. proteinkemi. Kortet fremstår som et netværk af farvede cirkler, knudepunkterne, i forskellige størrelser som viser, hvor mange artikler der falder ind under emnet, og længden af linjerne mellem cirklerne viser, hvor tæt de er forbundne, målt på antal citater mellem de to knudepunkter.

Eksterne henvisninger 

 Nature 21/12-2006
Map of Science
Seed: Scientific Method: Relationships Among Scientific Paradigms 
Claus Emmeche, "Erkendelsens landskab", Weekendavisen, nr. 16, 20. april 2007, Ideer, side 6.

Naturvidenskab